### | | | | --- | --- | | | | | --- | | **Byråd** 23. maj 2017 Sagsnr. 710-2016-18263 Dok.nr. 710-2017-126444 Gunhild Thorsen | | 69.                 Favrskov Forsyning A/S, Generalforsamling 2017, Årsrapport 2016 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Selskabsloven, årsregnskabsloven |

###

**SAGENS INDHOLD**

Favrskov Forsyning A/S har
fremsendt årsrapport for 2016.

Årsrapporten forelægges Byrådet
forud for afholdelse af den ordinære generalforsamling, idet Byrådet skal
træffe beslutning om at bemyndige borgmester og kommunaldirektør til at afholde
den ordinære generalforsamling. Herunder godkende årsrapporten med
ledelsesberetning, koncernregnskab og årsregnskab for Favrskov Forsyning A/S.

Bestyrelsen for [adresse]
Forsyning A/S har afholdt ordinær generalforsamling i de to datterselskaber
Favrskov Spildevand A/S og Favrskov Affald A/S 20. april 2017, idet disse to
selskaber er 100 % ejet af Favrskov Forsyning A/S.

Da Favrskov Kommune er
eneaktionær i moderselskabet Favrskov Forsyning A/S afholdes
generalforsamlingen med deltagelse af borgmester og kommunaldirektør sammen med
selskabets bestyrelse, direktion og øvrige ledelse.

Dagsorden for den ordinære
generalforsamling er ifølge vedtægterne:

· Valg af dirigent

· Bestyrelsens beretning om selskabets virksomhed i det forløbne
regnskabsår

· Forelæggelse af revideret årsrapport og eventuelt koncernregnskab
til godkendelse

· Beslutning om decharge for direktionen og bestyrelsen

· Beslutning om anvendelse af overskud eller dækning af tab i
henhold til den godkendte årsrapport

· Valg af revisor

· Eventuelt.

Bestyrelsen har suppleret
dagsordenen med punktet:

· Drøftelse af overvejelser for budget 2018.

**VURDERING**

Årsregnskabet for hvert af de tre
selskaber er revideret og godkendt af revisionsfirmaet Preben Carlsen.

Revisors konklusion er følgende:

”Det er vores opfattelse, at
koncernregnskabet og årsregnskabet giver et retvisende billede af koncernens og
selskabets aktiver, passiver og finansielle stilling pr. 31. december 2016 samt
af resultatet af koncernens og selskabets aktiviteter og koncernens
pengestrømme for regnskabsåret 1. januar – 31. december 2016 i overensstemmelse
med årsregnskabsloven.”

Revisionen har i lighed med
tidligere år anført en supplerende oplysning:

”Vi henleder opmærksomheden
på note 2 i årsregnskabet, som beskriver den usikkerhed, der er omkring en
beløbsmæssig størrelse af den udskudte skatteforpligtigelse, der kan henføres
til de skattemæssige indgangsværdier på datterselskabet Favrskov Spildevand
A/S’ materielle anlægsaktiver samt den hertil hørende opkrævningsret hos
forbrugerne. Vores konklusion er ikke modificeret vedrørende dette forhold.”

Favrskov Forsyning A/S har
modtaget en afgørelse fra SKAT, som nedskriver Favrskov Spildevand A/S’
skattemæssige indgangsværdier med 1,6 mia. kr. Selskabet, og branchen i øvrigt,
er uenig i SKAT’s afgørelse og har anket afgørelsen til Landsskatteretten. De
første prøvesager er afsluttet i Landsskatteretten og er i overvejende grad
faldet ud til SKAT’s fordel. Afgørelserne er anket, idet branchen er af den
opfattelse, at de ikke er i overensstemmelse med lovens ordlyd samt
intentionerne i vandsektorloven. Der forventes ikke en endelig afklaring
indenfor den nærmeste fremtid.

Vedrørende generalforsamlingens
dagsordenspunkt om decharge for direktion og bestyrelse kan oplyses, at det er
et ældre selskabsretligt udtryk, som betyder, at generalforsamlingen, såfremt
denne har fået i alt væsentlighed rigtige og fuldstændige oplysninger, meddeler
ledelsen af selskabet ansvarsfrihed for det forgangne års handlinger og for det
fremlagte årsregnskab.

I forhold til
generalforsamlingens dagsordenspunkt om anvendelse af overskud eller dækning af
tab kan oplyses, at bestyrelsen foreslår, at årets resultat (overskud på 17,7
mio. kr.) tilføres Favrskov Forsyning A/S’ egenkapital, som herefter udgør 1,6
mia. kr. pr. 31. december 2016.

I løbet af 2016 har [adresse]
Forsyning A/S forlænget kontrakten med revisionsfirmaet Bruno Lassen og Young til perioden
2017-2020. Derfor skal der ske en godkendelse af Bruno Lassen og Yannick Jessen som selskabets
revisor.

**ØKONOMI**

Årsregnskabet skal aflægges i
henhold til årsregnskabsloven. Der er således tale om et omkostningsbaseret
regnskab i modsætning til det kommunale regnskab, som er udgiftsbaseret. Den
principielle forskel på et omkostningsbaseret regnskab og et udgiftsbaseret
regnskab er, at i et omkostningsbaseret regnskab resultatføres omkostninger,
når de forbruges, og der indregnes således bl.a. afskrivninger. I et udgiftsbaseret
regnskab resultatføres udgifter, når de afholdes.

Favrskov Forsyning A/S’
årsresultat udviser et overskud på 17,7 mio. kr. Resultatet kan henføres til
Favrskov Spildevand A/S.

Favrskov Spildevand A/S er
underlagt et prisloft, som fastsættes af det nationale Preben Schmidt.
Prisloftet regulerer selskabets omkostninger og fastsætter krav til
effektiviseringer i forhold til øvrige spildevandsselskabers omkostninger.
Selskabets driftsomkostninger og investeringer overholder de rammer, der er
udmeldt i selskabets prisloft for 2016.

Overskuddet på 17,7 mio. kr. i
Favrskov Spildevand A/S er påvirket af to forhold. En højere
byggemodningsaktivitet, som har resulteret i en meromsætning på 4,7 mio. kr.
fra salg af tilslutningsbidrag. Herudover skyldes resultatet en
reguleringsmæssig overdækning på 10,1 mio. kr. Over-underdækning viser
overordnet set om virksomheden i forhold til omkostningsniveauet opkræver en
for høj eller for lav takst. Overdækningen vedrører Favrskov Spildevand A/S´ lånoptagelse
på 20 mio. kr. i 2014. På grund af tidspunktet for lånoptagelsen var det ikke
muligt at tage højde for den yderligere finansiering i prisloftet for 2015.
10,1 mio. kr. blev derfor indregnet som en gæld til forbrugerne i regnskabet
for 2015. Gælden afvikles i 2016-regnskabet, hvilket påvirker nettoomsætningen
og resultatet positivt. Forholdet blev også nævnt i forbindelse med
behandlingen af årsrapport 2015.

Favrskov Affald A/S oplever at
besøgstallet på genbrugspladserne vokser. Siden 2014 er det steget med 24 %.
Tilsvarende er affaldsmængden øget. I 2016 realiseres et underskud på 2,9 mio.
kr. mod et budgetteret underskud på 1,6 mio. kr. Meromkostningen kan
hovedsagelig henføres til øgede tømnings- og behandlingsomkostninger på
genbrugspladserne.

Selv om der reelt har været et
underskud i 2016 udgør årets resultat i årsrapporten 0 kr. Det følger af
hvile-i-sig-selv princippet i affaldsbekendtgørelsen, hvor et underskud
betragtes som underdækning. Underskuddet på 2,9 mio. kr. er indregnet i taksterne
i 2017. Årets resultat udgør herefter 0 kr.

**INDSTILLING**

Direktøren for Job og Økonomi indstiller til Byrådet:

1. At
borgmester og kommunaldirektør bemyndiges til at afholde den ordinære generalforsamling
i Favrskov Forsyning A/S og godkende årsrapporten for 2016 med
ledelsesberetning, koncernregnskab og årsregnskab.

2. At
der på generalforsamlingen meddeles decharge for direktion og bestyrelse.

3. At
der på generalforsamlingen besluttes at anvende overskud/underskud i [adresse]
Forsyning A/S som foreslået i årsrapporten.

4. At
der på generalforsamlingen træffes beslutning om, at selskaberne anvender
revisionsfirmaet Bruno Lassen og Yannick Jessen som selskabernes revisor i det kommende år.

5. At
der på generalforsamlingen drøftes overvejelser om budget 2018.

**BESLUTNING**

***Økonomiudvalget, 16. maj 2017:***

Fraværende:Palle Østergaard

Indstilles godkendt.

**Bilag**

|  |  |
| --- | --- |
| Årsrapport 2016 Favrskov Forsyning | 710-2017-107284 |
| Årsrapport 2016 Favrskov Spildevand | 710-2017-107283 |
| Årsrapport 2016 Favrskov Affald | 710-2017-107282 |